คือแฟนผมมีประจำเดือนตั้งแต่วันที่25-28ธ.คซึ่งวันที่28ผมได้มีเพศสัมพันธ์กับแฟนผม ใส่ถุงยาง. แต่พอผมเสร็จแต่กลับในถุงยางม่มีน้ำอสุจิ. แต่มีน้ำใสๆออกมาจากช่องคลอดของแฟนผม ตอนเช้ามาก็ไปซื้อยาคุมมากิน. พอมาวันที่3ม.ค แฟนผมได้มีเลือดออกจากช่องคลอด เป้นเลือดสีน้ำตาล. ออกไม่มาก แล้ววันที่22มค. แฟนผมเจ้บ นม ผมอยากรุ้ว่าอาการเหล่านี้ เสี่ยงการตั้งครรภ์ไมครับ
สวัสดีครับ เอก’ การมีเพศสัมพันธ์ระว่างช่วงที่มีประจำเดือนมา ยังถือว่ายังอยู่ในระยะปลอดภัยครับ โอกาสที่จะตั้งครรภ์นั้นถือว่าน้อยครับ นอกจากนี้การรับประทานยาคุมฉุกเฉินนั้นจะมีประสิทธิภาพสูงสุดในการป้องกันการตั้งครรภ์หากรับประทานทันทีหลังการมีเพศสัมพันธ์ครับแต่ถ้ายังไม่เกิน 24 ชม. ยังถือว่าอยู่ในระยะเวลาที่ยอมรับได้ครับ ผลข้างเคียงของการรับประทานยาคุมฉุกเฉินอย่างหนึงคืออาจทำให้ประจำเดือนมากระปริดกระปรอย มาล่าช้า หรือมาก่อนกำหนดได้ครับ ส่วนใหญ่เราจะนึกถึงการตั้งครรภ์เมื่อประจำเดือนมาช้ากว่ากำหนดเกิน 7 วัน ครับถ้าหากประจำเดือนมาช้ากว่ากำหนด 7 วัน ควรตรวจการตั้งครรภ์ครับ (ต้องเป็นคนที่มีประจำเดือนมาสม่ำเสมอในช่วงเวลาเดียวกันของทุกเดือนอยู่ก่อนนะครับ วิธีนี้ถึงจะเชื่อถือได้)อย่างไรก็ตามการมีเพศสัมพันธ์ ควรใช้วิธีอื่นในการป้องกันเช่นถุงยางอณามัย (ถูกแล้วครับ) หรือใช้ยาคุมกำเนิดแบบปกติครับ ไม่แนะนำให้ใช้การคุมกำเนิดด้วยการนับระยะปลอดภัย เนื่องจากรอบเดือนสามารถมีการเปลี่ยนแปลงได้ตามภาวะฮอร์โมนและสภาพร่างกายครับ ส่งผลให้มีโอกาสนับพลาดได้ครับ โดยเฉพาะการนับหน้า 7 วันจะมีโอกาสพลาดได้สูงครับ นอกจากนี้ อยากแนะนำว่าไม่ควรรับประทานยาคุมฉุกเฉินเป็นประจำนะครับเนื่องจะมีโอกาสที่จะท้องได้มากกว่าการคุมกำเนิดด้วยยาคุมกำเนิดปกติครับ ควรใช้ยาคุมกำเนิดฉุกเฉินในกรณีที่จำเป็นเท่านั้น หากมีความจำเป็นต้องคุมกำเนิด ในระยะยาวควรเลือกใช้วิธีการคุมกำเนิดแบบอื่น หรือปรึกษาแพทย์และผู้เชี่ยวชาญเพื่อคำแนะนำได้ครับส่วนอาการเลือดออกทางช่องคลอดของแฟน คาดว่าอาจจะเกิดได้จากผลข้างเคียงของยาคุมฯฉุกเฉินได้ครับ ส่วนอาการตึงคัดเต้านมนั้น มักจะเกิดร่วมกับอาการประจำเดือนจะมาครับ คาดว่าน่าจะเกิดจากสาเหตุนี้ครับ อย่างไรก็ตามอยากให้ เอก’ สังเกตแฟนของว่า มีอาการปวดหรือมีก้อนแข็งที่เต้านมหรือไม่ มีสารน้ำหลังออกมาจากบริเวณหัวนมหรือไม่นะครับ ถ้าหากมีอาการเหล่านี้ ควรไปพบแพทย์เพื่อตรวจเกี่ยวกับก้อนที่เต้านมครับ นอกจากนี้ อยากให้ลองสังเกตดูว่าประจำเดือนของแฟนในรอบถัดไปนั้นมาในช่วงวันเดิมหรือไม่ครับ ถ้าหากประจำเดือนมาช้ากว่ากำหนดเกิน 1 สัปดาห์ แนะนำให้หาเครื่องตรวจการตั้งครรภ์มาตรวจดูนะครับ